CELEX: 32005R0681
Language: sl
Date: 2005-04-29 00:00:00
Title: Uredba Komisije (ES) št. 681/2005 z dne 29. aprila 2005 o spremembi Uredbe (ES) št. 1973/2004 glede pogojev za prejemanje plačil na površino za lan, gojen za vlakna

30.4.2005   
            
            
               SL
            
            
               Uradni list Evropske unije
            
            
               L 110/21
            
         
      UREDBA KOMISIJE (ES) št. 681/2005
   z dne 29. aprila 2005
   o spremembi Uredbe (ES) št. 1973/2004 glede pogojev za prejemanje plačil na površino za lan, gojen za vlakna
   KOMISIJA EVROPSKIH SKUPNOSTI JE —
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1), ter zlasti točke (iii) prve alinee drugega odstavka člena 110 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1973/2004 z dne 29. oktobra 2004 o določitvi podrobnih pravil za izvajanje Uredbe Sveta (ES) št. 1782/2003 v zvezi s shemami podpor, iz naslova IV in IVa navedene uredbe, glede uporabe zemljišč v prahi za proizvodnjo surovin (2) med drugim določa pogoje za plačila na površino za lan, gojen za vlakna.
            
         
               (2)
            
            
               V skladu s členom 56(1)(b)(i) Uredbe (ES) št. 1973/2004 je uporaba semena sort iz Priloge V k navedeni uredbi pogoj za prejemanje plačil na površino za lan, gojen za vlakna. Vendar ta pogoj za upravičenost v okviru za vezana plačila, vzpostavljenem z Uredbo (ES) št. 1782/2003, ni upravičen, saj je znesek na hektar za vezana plačila za lan enak znesku za druge poljščine. V sistemu nevezanih plačil ni določbe, ki bi se sklicevala na seznam sort za lan. Zaradi poenostavitve je torej primerno odpraviti ta pogoj.
            
         
               (3)
            
            
               Uredbo (ES) št. 1973/2004 je zato treba ustrezno spremeniti.
            
         
               (4)
            
            
               Ker se Uredba (ES) št. 1973/2004 uporablja za zahtevke za pomoč, ki se nanašajo na tržna leta z začetkom od 1. januarja 2005, se mora ta uredba uporabljati od navedenega datuma.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za neposredna plačila —
            
         SPREJELA NASLEDNJO UREDBO:
   Člen 1
   Uredba (ES) št. 1973/2004 se spremeni:
   
               1.
            
            
               V členu 56(1)(b) se črta točka (i).
            
         
               2.
            
            
               Priloga V se črta.
            
         Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se za zahtevke za pomoč, ki se nanašajo na tržna leta z začetkom od 1. januarja 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 1. Uredba, kakor je bila nazadnje spremenjena z Uredbo Komisije (ES) št. 118/2005 (UL L 24, 27.1.2005, str. 15).
   
      (2)  UL L 345, 20.11.2004, str. 1.